Diari Oficial de la Generalitat Valenciana


Sumari del DOGV 4879, del 09-11-2004 (2004/11923)

RESOLUCIÓ de 18 d'octubre de 2004, del director general de Planificació i Ordenació Territorial, per la qual es concedeixen subvencions, per a l'any 2004, a favor de titulars de qualsevol dret sobre terrenys d'arrossar que estiguen inclosos en àrees de protecció perillacunar i en zones de reserva i on l'activitat cinegètica està prohibida totalment, afectats per l'acció de l'avifauna aquàtica o reintroduïda i inclosos al Parc Natural de l'Albufera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4879

Data del DOGV
:   09-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11439


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 18 d'octubre de 2004, del director general de Planificació i Ordenació Territorial, per la qual es concedeixen subvencions, per a l'any 2004, a favor de titulars de qualsevol dret sobre terrenys d'arrossar que estiguen inclosos en àrees de protecció perillacunar i en zones de reserva i on l'activitat cinegètica està prohibida totalment, afectats per l'acció de l'avifauna aquàtica o reintroduïda i inclosos al Parc Natural de l'Albufera. [2004/M11324]
  
Vista l'Ordre de 12 de febrer de 2004, de la Conselleria de Territori i Habitatge, per la qual es convoquen ajudes per a l'any 2004, a favor de titulars de qualsevol dret sobre terrenys d'arrossar, que estiguen inclosos en àrees de protecció perillacunar i en zones de reserva i on l'activitat cinegètica està prohibida totalment afectats per l'acció de l'avifauna aquàtica o reintroduïda i inclosos al Parc Natural de l'Albufera (DOGV 11.03.2004).
  
Vist que les sol·licituds presentades per a 2004 han estat comprovades pels tècnics de l'Oficina de Gestió Tècnica del Parc Natural de l'Albufera, d'acord amb la base cinquena, de l'annex de l'ordre de la convocatòria, i que aquests, d'acord amb la base setena, primer; han elevat una proposta de resolució, prorratejant l'import, per insuficiència de crèdit pressupostari.
  
Vist que s'hi han aplicat els criteris d'avaluació estipulats en base sisena de l'annex de la convocatòria.
  
Vista la proposta de resolució que eleven els tècnics de l'Oficina de Gestió Tècnica del Parc Natural de l'Albufera i, d'acord amb el punt primer, D),2.a) de la Resolució de 13 d'agost de 2003, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV 22.08.2003), resolc:
  
Article 1
  
Concedir als beneficiaris que s'allisten en l'annex I les ajudes que s'esmenten,
  
Article 2
  
Desestimar les sol·licituds que s'allisten en l'annex II, pels motius indicats.
  
Article 3
  
En publicar-se la present resolució en el Diari Oficial de la Generalitat Valenciana es realitzarà, d'ofici, el pagament de les quantitats reconegudes, tot d'acord amb la base desena de l'ordre de convocatòria.
  
Disposicions finals
  
Primera
  
Aquesta resolució vigirà des de l'endemà de la publicació en el Diari Oficial de la Generalitat Valenciana.
  
Segona
  
Contra la present resolució, que posa fi a la via administrativa, es pot interposar un recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. Tot d'acord amb els articles 10 i concordants de la Llei 29/98, del 13 de juliol, Reguladora de la Jurisdicció Contenciosa Administrativa.